Държавен вестник, бр. 21, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  21
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ИКОНОМИКАТА, 
ЕНЕРГЕТИКАТА И ТУРИЗМА
СПОРАЗУМЕНИЕ
за икономическо и техническо сътрудничество 
между правителството на Република Бълга­
рия и правителството на Държавата Катар
(Утвърдено с Решение № 667 от 30 юли 2009 г. 
на Министерския съвет. В сила от 28 януари 
2010 г.)
Правителството на Република България и 
правителството на Държавата Катар (наричани 
по-долу „страни по споразумението“),
като желаят да разширят и засилят двустран­
ните отношения в областта на икономическото 
и техническото сътрудничество от взаимен 
интерес, 
се договориха за следното:
Член 1
Страните по споразумението ще си сътруд­
ничат в съответствие с техните закони и други 
нормативни актове на основата на равенството 
и взаимния интерес в области на икономиката 
и техниката, като индустрия, енергетика, земе­
делие, комуникации, транспорт, строителство, 
трудова дейност, туризъм и други области.
Член 2
Страните по споразумението ще насърча­
ват износа и вноса на тяхна промишлена и 
селскостопанска продукция, а така също – на 
суровини, с изключение на забранените за внос 
и износ такива, съгласно законите и други 
нормативни актове.
Член 3
Страните по споразумението ще насърчават 
и улесняват транспорта на стоки между тях 
посредством принадлежащите им транспортни 
средства, когато това е възможно.
Член 4
Плащанията по сделки, сключени между 
физически и юридически лица в рамките на 
това споразумение, ще бъдат осъществявани 
с помощта на всяка свободно конвертируема 
валута, за която е постигната договореност 
между заинтересованите страни.
Член 5
Всяка от страните по споразумението ще:
1. насърчава и подпомага участието на 
бизнесмени, представители на търговско-про­
мишлените палати и други подобни организации 
в международни изложения и панаири, които 
се провеждат на територията на другата страна 
по споразумението;
2. предоставя възможност другата страна 
по споразумението да организира изложения и 
панаири в области от взаимен интерес и оси­
гурява необходимите улеснения и съдействие 
за тази цел в рамките на съответните закони 
и други нормативни актове.
Член 6
Всяка от страните по споразумението трябва 
да насърчава сътрудничеството и обмена на 
посещения между представители на търгов­
ско-промишлените палати и други подобни 
организации, както и между бизнесмени от 
двете страни. 
Член 7
Всяка от страните по споразумението ще:
1. насърчава сътрудничеството между тех­
ните правителствени и частните институции и 
агенции на публичния интерес, ангажирани в 
технически активности в организирането на 
технически и икономически съвместни проек­
ти, както и в обмена на делегации в различни 
технически дисциплини да предоставят исканото 
съдействие и подкрепа;
2. насърчава и оказва съдействие на техните 
граждани да участват в обучителни и ориента­
ционни програми, свързани с техническата и 
икономическата сфера, и координира усилията 
в осъществяваните проучвания в тези области.
Член 8
С цел ефективно да се приложат клаузите 
на това споразумение и да се коригират про­
блемите, които могат да възникнат по време 
на изпълнението, страните по споразумението 
се договориха да създадат Смесена комисия за 
икономическо и техническо сътрудничество, 
която ще се свиква периодично и последова­
телно в двете страни по молба на която и да 
е било от страните с цел:
1. да предлага процедури за облекчаване 
изпълнението на клаузите на това споразумение; 
2. да проучва различни варианти, необходими 
за засилване на икономическото, културното, 
земеделското и промишленото сътрудничество 
между двете страни;
3. да разширява и насърчава обхвата на 
търговския обмен;
4. да участва в разрешаването и отстранява­
нето на проблемите, възникващи от интерпре­
тирането и прилагането на това споразумение;
5. да изготвя предложения относно вна­
сяне на промени в това споразумение с цел 
разширяване на обхвата на търговския обмен 
и развитието на икономическите отношения 
между двете страни.
Член 9
Страните по споразумението поемат задъл­
жението да разрешават различията, които могат 
да възникнат по отношение на прилагането 
на това споразумение посредством дружески 
консултации и преговори. 
Член 10
Споразумението няма да бъде в ущърб 
на правата и задълженията на договарящите 
страни, произтичащи от други международни 
договори (членството в Европейския съюз на